open-index/open-wikipedia-markdown huggingface dataset:
Morgan’s Point

**Morgan’s Point** er en by i Harris County i delstaten Texas i USA.

## Geografi
Byen ligger ved elvemøtet mellom Buffalo Bayou og San Jacinto Rivers, sørøst i Texas, 32&nbsp;km øst for Houston ved Galveston Bay, 40&nbsp;km fra Mexicogolfen. Den har et areal på 4,6&nbsp;km², hvorav 0,4&nbsp;km² er vannflate.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Morgan's Point im Handbook of Texas
Margret Hagerup

**Margret Hagerup** (født 1980) er en norsk politiker (H) og stortingsrepresentant for Rogaland siden 2017.  

Hagerup er utdannet i personalledelse (bachelor) og endringsledelse (master) fra Universitetet i Stavanger, fullført i 2011. Hun har arbeidet med personalledelse i ASKO. Hun har vært lokalpolitiker i kommunestyre og formannskap i Time kommune fra 2011. 

## Stortingskomitéer
* 2021&ndash;2025: Medlem av Utdannings- og forskningskomiteen
* 2017&ndash;2021: Medlem av Arbeids- og sosialkomiteen

## Referanser


## Eksterne lenker
* 
* margrethagerup.no politisk blogg
* CV på LinkedIn
Juan Foyth

**Juan Marcos Foyth** (født 1998) er en argentinsk fotballspiller som spiller for den spanske klubben .

## Landslaget
Han ble tatt ut i s tropp til VM i fotball 2022 i Qatar.

## Meritter
;Villarreal
* UEFA Europa League (1): 2020/2021

; Argentina
* VM i fotball (1): 2022

## Referanser


## Eksterne lenker
*
Primno brevidens

***Primno brevidens*** er en art av plankton innenfor Phrosinidae-familien - en  Hyperiidea-gruppe av amfipoder. Arten lever kun i saltvann.

## Referanser


## Eksterne lenker
*
Gisle Meininger Saudland

**Gisle Meininger Saudland** (født 1986) er en norsk politiker (FrP) som fra 2017 til 2025 var innvalgt på Stortinget for Vest-Agder. Han stilte ikke til gjenvalg ved stortingsvalget 2025.

Saudland er daglig leder i Flekkefjord Utstyrshandel AS. Han er offiser i Heimevernet og har yrkesbakgrunn blant annet som salgssjef og butikksjef. Han har en bachelor i statsvitenskap fra Universitetet i Agder.

Han har vært medlem av Flekkefjord bystyre 2007–2011 og formannskap 2011–2015, og leder i hovedutvalg for samferdsel, areal og miljø i Vest-Agder fylkeskommune fra 2015 til 2017.

Saudland ble i november 2024 satt under etterforskning for narkotikalovbrudd etter å ha blitt tatt med mindre mengder (0,98 gram) MDMA ved Oslo lufthavn den 3. september 2024. Han villle ikke godta forenklet forelegg og saken gikk til retten der han i september 2025 ble dømt 12.000 kroner i bot samt saksomkostninger.

## Stortingskomiteer
* 2021–2025: medlem av Stortingets arbeids- og sosialkomité
* 2017–2021: medlem av Stortingets energi- og miljøkomité 
* Stortingets arbeids- og sosialkomité fra 29.01.2020 til 19.02.2021

## Referanser


## Eksterne lenker
*
Marit Knutsdatter Strand

**Marit Knutsdatter Strand** (født 1992) er en norsk politiker for Senterpartiet fra Øystre Slidre i Valdres. 

Hun representerte Oppland på Stortinget fra 2017 til 2025. 

Strand har realfagslektorutdanning fra Norges miljø- og biovitenskapelige universitet. Hun har vært aktiv i Norges Bygdeungdomslag, leder i Ås senterstudenter og vært sentralstyremedlem i Senterungdommen. I 2015 ble hun valgt inn i kommunestyret i Øystre Slidre i Valdres.

I Stortingsvalget 2017 var hun Senterpartiets andrekandidat i Oppland, og ble valgt som stortingsrepresentant med en margin på 255 stemmer.

## Referanser


## Eksterne lenker
*
Metopa beringiensis

***Metopa beringiensis*** er en art av slekten Metopa som er en av de mange slektene av krepsdyr i Stenothoidae-familien, som i sin tur er plassert direkte *(Incertae sedis)* i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.

Gruppen ble første gang beskrevet av den norske havforskeren Jonas Axel Boeck i 1871.

## Referanser


## Eksterne lenker
*
Galena Park

**Galena Park** er en by i Harris County i Texas i USA, innen Houston–Sugar Land–Baytown metropolitan area. Befolkningen var på 10&nbsp;887 ved folketellingen i 2010.

## Referanser


## Eksterne lenker
*
Greater Houston

**Greater Houston** er et storbyområde i Texas i USA med og rundt byen Houston, definert av Office of Management and Budget. Det ligger ved Mexicogolfen i Texas, i det sørøstre Texas.

I perioden 1. april 2010-1. juli 2011 lå *Houston-Sugar Land-Baytown*, som det heter mer presist, på andre plass på listen over USAs sterkest voksende storbyområder hva angår innbyggertall.

## Komponenter i storbyområdet (''the metropolitan area'')

Som definert av Office of Management and Budget omfatter *The metropolitan area of Houston–The Woodlands–Sugar Land* ni *counties* i Texas. De er her oppført med folketallene fra folketellingen i 2010.
* Harris County – 4,092.459
* Fort Bend County – 585.375
* Montgomery County – 455.746
* Brazoria County – 313.166
* Galveston County – 291.309
* Liberty County – 75.643
* Waller County – 43.205
* Chambers County – 35.096
* Austin County – 28.417
## Referanser
Anne Conway

Lady **Anne Conway** (født **Anne Finch**; 1631–1679) var en engelsk filosof. Hennes hovedverk *The Principles of the Most Ancient and Modern Philosophy* ble utgitt posthumt og anonymt i 1690. Boken dekker flere emner, deriblant dualisme, materialisme og Gud, og kritiserer de filosofiske ideene til Henry More, Descartes, Hobbes og Spinoza. I verket gikk Conway forut Leibniz med sitt monadebegrep.

## ''The Principles of the Most Ancient and Modern Philosophy''
Conways filosofiske hovedverk ble opprinnelig skrevet på engelsk. Etter hennes død ble teksten oversatt til latin og utgitt under tittelen *Principia philosophiae antiquissimae et recentissimae* i 1690. To år senere ble teksten oversatt tilbake til engelsk og publisert som *The Principles of the Most Ancient and Modern Philosophy.* Den engelske originalteksten gikk på et tidspunkt tapt.

## Bibliografi
* ''The principles of the most ancient and modern philosophy'' (London 1692) – opprinnelig publisert på latin: *Principia philosophiae antiquissimae et recentissimae de Deo, Christo & Creatura* (Amsterdam 1690).
* *Letters. The Correspondence of Anne, Viscountess Conway, Henry More and their friends, 1642–1684*, redigert av M. H. Nicolson (London 1930).

## Referanser


## Eksterne lenker
* Anne Conway, artikkel i *Store Norske Leksikon*
*Conways radikale metafysikk, introduksjon og oversettelse av Conway i utvalg av H.D. Johnsen.
* Conways tredelte ontologi, introduksjon og oversettelse av Conway i utvalg av H.D. Johnsen.
*Artikkel om Conway i *[https://www.idunn.no/nft/2018/02-03/anne_conway_og_materiens_aandsliv Norsk filosofisk tidskrift]* av H.D. Johnsen.
* Oppslag om Conway i *[https://plato.stanford.edu/entries/conway/ Stanford Encyclopedia of Philosophy]* (engelsk), av S. Hutton.
Bolivar Peninsula

**Bolivar Peninsula** er en halvøy og samtidig en census-designated place (CDP) i Galveston County i Texas i USA. Befolkningen var på 2.417 ved folketellingen i 2010. 

Stedene Port Bolivar, Crystal Beach, Caplen, Gilchrist og High Island ligger på Bolivar Peninsula.

## Referanser
Conroe (Texas)

**Conroe** er administrativt sete i Montgomery County i Texas. Byen har fått sitt navn etter grunnleggeren Isaac Conroe. Det opprinnelige navnet var **Conroe's Switch**, som så ble forkortet til Conroe.

Ved folketellingen i 2020 hadde Conroe 56&nbsp;207 innbyggere.

## Referanser


## Eksterne lenker
*
Mark White

**Mark Wells White** (født 17. mars 1940 i Henderson i Texas i USA, død 5. august 2017 i Houston i Texas) var en amerikansk politiker som var guvernør i Texas fra 1983 til 1987. Han representerte Demokratene.

## Biografi
White var født i Henderson og tok juristeksamen på Baylor University i 1967. Han begynte deretter som advokat i Houston. Han engasjerte seg politisk og ble utpekt til Texas Secretary of State i 1973. Etter fire år trakk han seg for å kunne velges til Texas Attorney General, et verv han hadde fra 1979 til 1983. I 1982 vant han over sittende guvernør Bill Clements, men i 1986 tapte han for Clements. Han prøvde å bli demokratenes kandidat ved valget i 1990, men tapte da for Ann Richards.

Som guvernør er han mest kjent for sitt arbeid med skolepolitikk, hvor han blant annet innførte regelen om at studenter ikke fikk drive med sport om de ikke klarte eksamen. «No pass, no play»-regelen er beholdt i offentlig skole i Texas, og Mark White fikk en skole i Houston oppkalt etter seg, Mark White Elementary School.

Etter at han var ute av politikken, arbeidet han som advokat i Houston, hvor han døde. Han ble begravet på Texas State Cemetery i Austin.

## Referanser


## Kilder
*
League City (Texas)

**League City** er en by i Galveston County og med en liten del i Harris County i Texas i USA.

## Geografi
Byen ligger ved U.S. Highway 45 sørøst i Texas, ligger ca 8&nbsp;km fra Galveston Bay, og ca 37&nbsp;km fra Mexicogolfen. Den har et areal på 135,6&nbsp;km², hvorav 2,9&nbsp;km² er vannflate.

## Historie
*George W. Butler*, byens grunnlegger, kom til området i 1873 og bosatte seg der elvene Clear Creek og Chigger Bayou møtes. 
Her lå det tidligere en indianerlandsby med tilhørige til stammen karankawa. Det var tre familier, Butler, Cowart og Perkins, som regnes som de første hvite her. Familien Cowart slo seg ned ved en strøm som kalles Cowart's Creek etter dem (nå ofte kalt *Coward's Creek*). Familien Perkins bosatte seg ved en strøm omgitt av magnoliatrær, og kalte den *Magnolia Bayou*. Familien Butler havnet lenger inn i landet.

Byen var frem til 1893 kjent som *Butler's Ranch* eller *Clear Creek*. Så ble den oppkalt etter *J. C. League*, som hadde skjenket området hvorpå jernbanen og den første skolen ble bygd.

## Referanser


## Eksterne lenker
* 
* League City i Handbook of Texas
* Utførlig historie
Padre Island

**Padre Island** er en øy utenfor kysten av Texas. Det er verdens lengste barriereøy. Øya ble oppkalt etter *Padre* (fader) José Nicolás Ballí (ca. 1770-1829), som grunnla den første misjonen i Cameron County.

Padre Island er ca. 182 kilometer lang og strekker seg fra Corpus Christi i nord til Port Isabel i sør. Fra fastlandet er den skilt av Laguna Madre. I nord har den veiforbindelse med Corpus Christi på fastlandet og Mustang Island i nord. I sør forbinder *Queen Isabella Causeway* (Texas State Route 100) den med Port Isabel på fastlandet. Kanalen *Brazos Santiago Pass* ligger mellom den sørlige spissen av øya og den mye mindre (halv)øya Brazos i sør.

Øya er tynt befolket. I sør er samfunnene South Padre Island og Port Isabel. I den sentrale delen ligger nasjonalparken Padre Island National Seashore. Siden 1964 har øya vært delt; den kunstige kanalen *Port Mansfield Channel* deler øya inn i det som kalles North Padre Island og South Padre Island.

## Referanser


## Eksterne lenker
*
VM i padling 1991

**VM i padling 1991** (verdensmesterskapet i padling) ble arrangert i Paris i Frankrike fra 21. til 25. august 1991.

## Medaljevinnere
### Menn
#### Kano

#### Kajakk

### Kvinner

#### Kajakk

## Referanser


## Eksterne lenker
*ICF medalists for Olympic and World Championships - Part 1: flatwater (now sprint): 1936-2007.
*ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.
Fort Davis

**Fort Davis** er et tettsted i Jeff Davis County i Texas i USA. Ved folketellingen i 2010 hadde tettstedet 1&nbsp;201 innbyggere. Fort Davis ligger vest i delstaten Texas, nær grensen til Mexico.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Dalton Trumbo

**James Dalton Trumbo**, født 9. desember 1905 i Montrose, Colorado, død 10. september 1976 i Los Angeles, California, var en amerikansk manusforfatter, forfatter og filmregissør.

## Filmer i utvalg
* 1953 – *[[Prinsesse på vift]]* (manus)

## Referanser


## Eksterne lenker
*
Frankston (Texas)

**Frankston** er en by i Anderson County i Texas i USA. Folketallet var på 1&nbsp;229 ved folketellingen i 2010. Frankston ble oppkalt etter Frankie Miller, en ung kvinne som  donerte land for byens sentrale park.

En jernbanelinje trafikkert av Southern Pacific Railroad (opprinnelig anlagt og drevet av Texas & New Orleans Railroad) betjente Frankston fra 1902 til inn på 1980-tallet.

## Referanser


## Eksterne lenker
* 
*''Frankston Citizen'', weekly newspaper
*Frankston Depot Library
*Frankston City Cemetery at Find A Grave
*
Abernathy

**Abernathy** er en by som ligger nord i delstaten Texas i USA. Ved folkeopptellingen i 2010 hadde byen 2&nbsp;805 innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
The Real Thing (album)

***The Real Thing*** er det tredje studioalbumet til Faith No More og ble utgitt gjennom Slash Records i 1989. Albumet er det første med vokalist Mike Patton, som erstattet Chuck Mosley i 1988.

## Sporliste

## Besetning
### Faith No More
* Mike Bordin – trommer
* Roddy Bottum – keyboard
* Billy Gould – bassgitar
* James Martin – gitar
* Mike Patton – vokal

### Produksjon
* Matt Wallace – produsent, lydtekniker
* Jim «Watts» Vereecke – assisterende lydtekniker
* Craig Doubet – assisterende lydtekniker
* John Golden – mastering
* Lendon Flanagon – foto
* Jeff Price – artwork
* Terry Robertson – CD design

## Eksterne lenker
*
Cody (Wyoming)

**Cody** er en by i nordvestre Wyoming og county seat i Park County i Wyoming i USA. 
Den er oppkalt etter oberst William Frederick «Buffalo Bill» Cody som bidro til etableringen av den opprinnelige byen her. Befolkningen var på 9.520 ved folketellingen i 2010.

Cody betjenes av Yellowstone Regional Airport.

## Kultur og severdigheter
Turisme er den viktigste næringen i Cody, med mange besøkende til de historiske westernmiljøene og Yellowstone National Park. Byen har flere kunstgallerier og en aktiv kunstscene. Westerntemaet går igjen i flere lokale evenementer.

*Buffalo Bill Center of the West* er et sentralt beliggende museum i byen som har sammenlagt fem forskjellige museer, Draper Natural History Museum, Plains Indian Museum, Cody Firearms Museum, Whitney Western Art Museum og Buffalo Bill Museum.

Old Trail Town er et restaurert 1800-tallsmiljø i Cody med over 25 historiske bygninger.

Cody kaller seg *The Rodeo Capital of the World*. Amatørrodeoen Cody Nite Rodeo holdes hver kveld fra 1. juni til 31. august. Cody Stampede Rodeo er en større profesjonell rodeo som har vært avholdt hvert år siden 1919 fra 1. til 4. juli.

## Næringsliv
Foruten turisme er møbelproduksjon og utvinning av olje og gips viktige næringer i området. Den største offentlige arbeidsgiveren er det lokale skoledistriktet.

## Kjente innbyggere
* William Frederick ''Buffalo Bill'' Cody (1846–1917), soldat, bøffeljeger og artist.
* Eric Bischoff (født 1955), wrestlingartist, ordførende for World Championship Wrestling.
* Jackson Pollock (1912-1956), kunstner.
* Alan K. Simpson, republikansk politiker, senator for Wyoming 1979–1997.
* Milward L. Simpson, republikansk politiker, Wyomings guvernør 1955–1959 og senator for Wyoming 1962–1967.

## Referanser


## Eksterne lenker
*
Jakobselvvatnet

**Jakobselvvatnet** (nordsamisk: *Vuorjámjávri* – historisk også skrevet *Vuorjanjavri*, kvensk: *Vuoremijärvi* russisk: Озеро Вуоремиярви – *Ozero Vuoremijarvi*) er en innsjø i Sør-Varanger kommune i Finnmark og Petsjenga rajon i Murmansk oblast i Russland. Den er en del av Jakobselvas hovedløp og ligger rundt 26 kilometer sør-sørøst for Grense Jakobselv.

## Referanser
Langvatn (Jarfjordbotn i Sør-Varanger)

**Langvatn** (nordsamisk: *Guhkesluoppal*, russisk: Озеро Лангватн – *Ozero Langvatn*) er en innsjø i Sør-Varanger kommune i Finnmark og Murmansk oblast i Russland. Den ligger på grensa mellom Norge og Russland og har utløp mot nord til Botnelva, som munner ut i Jarfjordbotn.

## Referanser
Vatskherjarvi

**Vatskherjarvi** (russisk: Ватсхеръярви) er en innsjø i Murmansk oblast i Russland. Den ligger 13 kilometer sørøst for Kirkenes og har utløp mot nord til Langvatn og videre via Botnelva til Jarfjorden.

## Referanser
Sten Rudholm

**Sten John Gustaf Rudholm** (født 27. april 1918 i Karlstad, død 29. november 2008) var en svensk jurist fra Stockholms universitet, embetsmann og medlem av Svenska Akademien. Han var  justitiekansler 1962–1967, president i Svea hovrätt 1967–1983 og Sveriges riksmarskalk 1983–1986. 

## Medlemskap og utmerkelser
Rudholm ble utnevnt til æresdoktor ved Stockholms universitet i 1972. Han ble innvalgt i Svenska Akademien 10. februar 1977 og inntrådte på stol nummer 1 etter Sture Petrén 20. desember samme år. Han var innehaver av Serafimerordenen og Kongens medalje i gull av 12. størrelse med kjede til å bære om halsen.

## Referanser
Musikkens Venner Arendal

**Musikkens Venner** i Arendal er en forening som arrangerer klassiske konserter i Arendal.  

## Historie
Musikkens Venner Arendal ble etablert i 1958. Foreningen er en lokal gren av Musikkens Venners Landsforbund, som ble etablert i 1947. 

På generalforsamlingen 6. mai 1958, ble foreningens vedtekter vedtatt. §1 lød slik: 
:«Musikkens Venner i Arendal er en forening hvis formål skal være å søke å opparbeide større interesse for god, levende musikk i byen. Foreningen skal i samarbeide med Landsforbundet og dets lokalavdelinger i nabobyene søke å skaffe byen flere gode konserter.».

På det samme møtet ble foreningens første styre valgt. Formann ble rådmann Konrad M. Havig fra Arendal.

En av de første konsertene foreningen var med å arrangere, var med fiolinist Arve Tellefsen, i mars 1959. Foreningen bidro med 50% av kostnadene, og fikk også 50% av overskuddet fra konserten.
Andre saker den første tiden var blokkfløytekurs i folkeskolen, samt anskaffelse av et flygel, som ble innviet i januar 1960.

## Arkivet
Arkivet etter Musikkens Venner befinner seg på KUBEN i Arendal. Arkivet omfatter møtebøker og utklippsalbum.

## Referanser


## Eksterne lenker
* ''Musikkens Venner Arendal''  offisielt nettsted
Henrik II

**Henrik II**, **Henrik 2.**, **Heinrich II**, **Henry II** eller **Henri II** kan vise til:

## Herskere
### Konger og høyere
*Henrik II av England (1133–89; reg. 1154–)
*Henrik II av Jerusalem og Kypros (1271–1324; reg. 1285–); konge av Jerusalem kun i navnet fra 1291
*Henrik II av Castilla (1334–1379; reg. 1366–1367 og 1369–)
*Henrik VI av England (1421-1471; reg. 1422-1461 og 1470– som Englands konge; fra 1422–1453 som Henrik II av Frankrike)
*Henrik II av Navarra (1503–1555; reg. 1518–)
*Henrik II av Frankrike (1519–1559; reg. 1547)
*Henrik II av Sicilia (også kjent som Henrik II, hertug av Schwaben og som Henrik VII av Tyskland; konge av Tyskland og Sicilia (1211–1242)
*Sankt Henrik II av Det tysk-romerske rike (972–1024), kronet Tysklands konge i 1002, Italias konge i 1004, og keiser i 1014

### Hertuger og lavere
*Henrik II, hertug av Bayern (951–995)
*Henrik II, greve av Louvain (d. 1071)
*Henrik II, hertug av Kärnten (1090–1122)
*Henrik II, markgreve av Meissen (1103–1123)
*Henrik X, hertug av Bayern, regjerte også som Henrik II, hertug av Sachsen (1108–1139)
*Henrik II, hertug av Østerrike (1107–1177)
*Henrik II, greve av Champagne (1166–97)
*Henrik II av Polen, hertug av Schlesien-Wrocław, Kraków og søndre Stor-Polen (ca. 1196–1241)
*Henrik II, greve av Sayn (1202–46)
*Henrik II, hertug av Brabant (1207–48)
*Henrik II, greve av Nassau (d. 1251)
*Henrik II, fyrste av Anhalt-Aschersleben (d. 1266)
*Henrik II av Mecklenburg (1266–1329)
*Henrik II, hertug av Świdnica (1316–45)
*Henrik II, hertug av Braunschweig-Lüneburg (d. etter 1351)
*Henrik II, landgreve av Hessen (d. 1376)
*Henrik II, hertug av Münsterberg  (c. 1396 – 1420)
*Henrik II, hertug av Münsterberg-Oels (1507–1548)
*Henrik II, hertug av Lorraine (1563–1624)
*Henrik II de Bourbon, prince de Condé (1588–1646)
*Henrik II, hertug av Guise (1614–1664)

## Tronpretendenter og andre
*Victor-Henry Christophe, tronpretendent til Haitis trone som Henrik II (1820)
*Henri II de Montmorency (1595–1632), fransk adelsmann
NSB type 33

**Type 33** var en damplokomotivtype hos NSB i 14 eksemplarer produsert av Thunes mekaniske verksted med sju maskiner og av Baldwin Works i Philadelphia med sju maskiner mellom 1916 og 1921. Lokomotivet var en tyngre utgave av type 24 med et aksetrykk på 14 tonn og med en hastighet på 45 km/t. Før 2. verdenskrig gikk den i godstog på Sørlandsbanen, Dovrebanen og Bergensbanen. Etter krigen var maskinen i hovedsak i bruk på Vossebanen og i Trondheim distrikt, men var lite populær og uøkonomisk i drift. Særlig var Baldwin-maskinene lite velsett og ble utrangert mellom 1954 og 1957 mens nr. 299 som den siste ble utrangert i 1962 ved Bergensbanens elektrifisering. 

## Litteratur
* 

## Eksterne lenker
* Type 33  – NJK Materielldatabasen
* Type 33 – Jernbane.net
Hacâstâmjuuhâ

**Hacâstâmjuuhâ** (enaresamisk) er ei elv i Enare kommune i Lappland i Finland. Den er en av tilløpselvene til innsjøen Iijärvi, som er utspring for Neidenelva. Hacâstâmjuuhâ renner parallelt med Vaijoki, og ligger 1–2 kilometer øst for denne. Elva har utspring nordvest for fjellet Geađgeborgielas i grenseområdene mellom Enare og Utsjok kommune og renner i sørvestlig retning.

## Referanser
Øivind Egeland

**Øivind Egeland** (født 18. juni 1968) er en billedkunstner fra Sandnes. Han er kjent for sine livaktige og realistiske akvareller av fugler og dyr.

## Bibliografi
* 2017: *[http://www.ornforlag.no/smaaviltguiden Småviltguiden – artskunnskap for jegere] *. Oppslagsverk med tekst av Bjørn Olav Tveit og illustrasjoner av Øivind Egeland; Ørn forlag.

## Referanser


## Eksterne lenker
* Biografi hos Norsk Ornitologisk Forening – NSKF
* Ørn forlag
Bernhard L. Mohr

**Bernhard Laugaland Mohr ** (født 25. april 1978) er en norsk journalist, forlagsredaktør og forretningsutvikler i mediebransjen.

I 2004 tok han hovedfag i russisk ved Universitetet i Oslo.

Mohr spiller også gitar/programmering/kor popgruppa Mohr. 

Fra 2006-2007 jobbet Mohr i Moskva. I 2016 utgav han boka *Hvorfor stemmer russerne på Putin?* hvor han forklarer politisk utvikling i Russland sett i lys av holdningsendringer hos sine tidligere venner og kolleger fra tiden i Russland.   

## Bibliografi
* *Hva vil russerne med Norge?* Cappelen Damm 2020
* *Hvorfor stemmer russerne på Putin?* Cappelen Damm 2017 ISBN 9788202514952

## Referanser
Caribitroides (Caribitroides)

***Caribitroides (Caribitroides)*** er en av to underslekter av slekten Caribitroides innenfor tangloppefamilien av ordenen Senticaudata, som inngår i gruppen av amfipoder. 

Alle  underslektens arter er terrestriske og to av artene er dokumentert funnet i Mexico. 

## Taksonomi
Taksonomien er komplisert og under regelmessig revisjon.
Systematikken nedenfor følger den nyeste taksonomien som oppgis i *WoRMS*-databasen.

* **Rekke: [[krepsdyr]] (Crustacea)** -  arter
** KLASSE storkreps (Malacostraca) - + arter Latreille, 1802
*** Underklasse Eumalacostraca Grobben, 1892
**** Overorden posereker (Peracarida) Calman, 1904
***** Orden amfipoder (Amphipoda) - minst  arter,  i ferskvann Latreille, 1816
****** Underorden Senticaudata Lowry & Myers, 2013
******* Infraorden Talitrida Rafinesque, 1815
******** Overfamilie Talitroidea Rafinesque, 1815
********* Familie tangloppefamilien (Talitridae) Rafinesque, 1815
********** *Slekt [[Caribitroides]]* Bousfield, 1984
*********** *Underslekt [[Caribitroides (Caribitroides)]]* Bousfield, 1984
************ *[[Caribitroides (Caribitroides) jamaicensis]]* Bousfield, 1984
************ *[[Caribitroides (Caribitroides) newtoni]]* Lindeman, 1990
************ *[[Caribitroides (Caribitroides) tuxtlensis]]* Lindeman, 1990

## Referanser


## Eksterne lenker
*
Gállogieddi friluftsmuseum

**Gállogieddi** er et samisk friluftsmuseum i Evenes kommune i Nordland. Stedets norske navn er Myrnes; det samiske navnet betyr «marka ved den store steinen».   Den samiske kulturfestivalen Márkomeannu arrangeres årlig på Gállogieddi. Etter at museet ved Várdobaiki kultursenter ble opprettet i 2010, ble driftsansvaret for Gállogieddi friluftsmuseum overført fra Evenes kommune til Várdobáiki. 

Museet er et fraflyttet markesamisk gårdstun. Den første faste bosettingen her fant sted mot slutten av 1700-tallet da reindriftssamen Jon Nilsen og hans familie slo seg ned her. Området i og rundt markebygdene i Evenes var godt kjent for reindriftssamene; hver vår flyttet de fra vinterbeitene på svensk side til sommerbeitene ved norskekysten. Mange av reindriftssamene ble etter hvert bofaste, og dette er grunnlaget for dagens markebygder. Stuehuset og fjøset på gården er fra 1895.  

Gállogieddi åpnet som museum i 1990, og består i dag av gamme, tradisjonell buestangslavvo, våningshus, fjøsbygning, eldhus, stabbur, skjeltersjå, jordkjeller og en samling av gamle gjenstander og redskaper.

I august 2017 besøkte kronprins Haakon museet under en markering av en fullført registrering av samiske bygninger fra før 1925. Sametinget, Riksantikvaren og Klima- og miljødepartementet samarbeidet om registreringen.
## Referanser

## Litteratur
*Marit Myrvoll: «Markesamisk gårdstun» i: *Fotefar mot nord*, Nordland fylkeskommune 1995, ISBN 8291138206
*Martin Myrnes, Aslaug Olsen og Kjersti Myrnes Balto: *Gállogieddi. Fra nomader til bofaste*, Skániid girjie, 2006, ISBN 9788291973166

## Eksterne lenker
*
VM i padling 1997

**VM i padling 1997** (verdensmesterskapet i padling) ble arrangert i Dartmouth i Canada i 1997.

## Medaljevinnere
### Menn
#### Kano

#### Kajakk

### Kvinner
#### Kajakk

## Referanser
*ICF medalists for Olympic and World Championships - Part 1: flatwater (now sprint): 1936-2007.
*ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.
Ivan Ivanov-Vano

**Ivan Ivanov-Vano** (russisk: Иван Иванов-Вано), født 8. februar 1900 i Moskva, død 25. mars 1987, var en sovjetisk animatør og tegnefilmregissør. Han var tilknyttet det russiske animasjonsfilmstudioet Sojusmultfilm.

## Filmer i utvalg
* 1948 *[[Den pukkelryggede hesten]]* (*Konek-Gorbunok*)
* 1952 *Snegurotjka*
* 1956 *[[De tolv månedene]]*
* 1958 *V nekotorom carstve*
* 1959 *[[Gullnøkkelen (film fra 1959)|Gullnøkkelen]]* (*Prikljutjenija Buratino*) 
* 1964 *[[Levsja (sovjetisk animasjonsfilm)|Levsja]]*
* 1966 *[[Podi tuda, ne znaju kuda]]*
* 1971 *[[Slaget ved Kersjenets]]* (Setja pri Kerzjentse)
* 1976 *Den magiske hesten* (*Konek-Gorbunok*) - nyinnspilling av *Den pukkelryggede hesten*
* 1984 *[[Skazka o tsare Saltane]]*)

## Referanser


## Eksterne lenker
*
Max Horkheimer

**Max Horkheimer** (født 14. februar 1895, død 7. juli 1973) var en tysk filosof og sosiolog som ble leder for Frankfurterskolen, en gruppe filosofer og vitenskapsfolk tilknyttet Institut für Sozialforschung i Frankfurt am Main. Horkheimer var direktør for instituttet og professor i sosialfilosofi ved universitetet i Frankfurt i årene 1930-33 og igjen 1949–58. I mellomperioden ledet han instituttet fra sitt eksil, hovedsakelig tilbrakt i USA. 

Horkheimer var sønn av en jødisk tekstilfabrikant fra Stuttgart. Hans forhold til faren ble ødelagt da han giftet seg med sin fars kristne sekretær. I 1927 utga han *Den tyske [[arbeiderklasse]]s maktesløshet*, der han argumenterte for det usannsynlige i at den tyske arbeiderklassen ville bidra til noen sosialistisk revolusjon.

Under Horkheimer studerte Frankfurterskolen horoskoper, kinofilm, jazz, seksuell fortrengning, fascismens sadomasochistiske impulser, og så nærmere på marxistisk teori i lys av offentliggjørelsen av Marx' tidlige skrifter.

I 1933 ble instituttet stengt av nazistene, og Horkheimer måtte sammen med andre kollegaer dra i eksil via Paris og Genève til Columbia-universitetet i New York, hvor skolen forble til slutten av 1940-årene.

I emigrantperioden publiserte Horkheimer sammen med Theodor Adorno, Herbert Marcuse, Erich Fromm m.fl. en lang rekke sosiologiske, historiske og psykoanalytiske undersøkelser og bøker, hvis metode også fikk stor betydning hos andre forskere i USA og Europa og endelig for studentopprøret i 1960-årene. Horkheimer var direkte ansvarlig for og redigerte blant annet *Autoritet og familie* (1936), *[[Tradisjonell og kritisk teori]]* (1937), *Om rasefordommer* (1949) og *[[Den autoritære personlighet]]* (1950). Fra 1943 til 1949 var han direktør i American Jewish Committee.

I 1949/50 vendte han tilbake til Frankfurt og reetablerte instituttet sammen med Adorno. I 1954 og 1959 var Horkheimer tilbake i USA, hvor han holdt gjesteforelesninger på universitetet i Chicago.

Han trakk seg tilbake fra undervisning og forskning i 1965 og flyttet til Sveits.

## Referanser


## Litteratur
; På norsk 
* 
* 
* «Kritisk teori: Horkheimer og Adorno», i 

; På engelsk
* Jay, Martin: *The Dialectical Imagination. A history of the Frankfurt School and the institute of Social Research*, 1923-1950. Utgitt 1973 og 1996.
Muleshoe (Texas)

**Muleshoe** er en by i den amerikanske delstaten Texas med et areal på 8,9&nbsp;km² og en folkemengde på 4.530 innbyggere (2000). Muleshoe er administrativt sete i Bailey County.

Byen ligger i landskapet Llano Estacado og tett på grensen til New Mexico.

## Referanser


## Eksterne lenker
* 
*Handbook of Texas Online
Temple (Texas)

**Temple** er en by i Bell County i delstaten Texas, USA med 54&nbsp;514 innbyggere (2000).

## Geografi
Byen ligger ca. 40 kilometer øst fra Killeen, 40 kilometer sør for Waco, 80 kilometer nord for Austin og 60 kilometer vest for Bremond. Interstate-35 Highway tangerer byen.

## Historie
Byen ble grunnlagt i 1881 av Gulf, Colorado and Santa Fe Railway og er navngitt etter dette jernbaneselskapets sjefingeniør Bernard Moore Temple. Med byggingen av en ytterligere jernbanelinje, Missouri-Kansas-Texas Railroad økte byens betydning. Infrastrukturen var da ikke særlig utviklet. Her var det knapt noen murbygninger eller gode gater, men derimot skortet det ikke på salooner. Ettersom det var ugreit å gå i gatene fikk byen spøkefullt tilnavnet *Tanglefoot*.

Temple har senere fått en rekke sykehus og er dermed et viktig medisinsk sentrum.

## Referanser


## Eksterne lenker
*
De Kalb (Texas)

**De Kalb** er en by i Bowie County i Texas i USA. Befolkningen var på 1&nbsp;699 ved folketellingen i 2010. Byen er del av Texarkana, Texas – Texarkana, Arkansas Metropolitan Statistical Area. Den ligger nesten så langt mot nordøst i Texas som det er mulig å komme, tett ved grensen til Oklahoma og nær grensen til Arkansas.

## Referanser


## Eksterne lenker
*
VM i padling 2013

**VM i padling 2013** (verdensmesterskapet i padling) ble arrangert i Duisburg i Tyskland i 2013.

## Medaljevinnere
### Menn
 Ikke-olympiske øvelser
#### Kano

#### Kajakk

### Kvinner
 Ikke-olympiske øvelser
#### Kano

#### Kajakk

## Referanser
Uninite

**Uninite** er et selskap, grunnlagt i 2016, som driver en tjeneste som matcher sammen studenter som kan bo sammen, basert på deres personlighet og felles interesser. Ideen bak tjenesten er å få studenter til å bli bedre kjent med hverandre, allerede før studiene begynner, i tillegg til å gjøre det lettere å finne noen man kan dele leien blant. Den er inspirert av blant annet AirBnB, Match.com og Facebook.

I august 2017 hadde tjenesten over 8500 brukere og vokste med 150 nye brukere hver dag. Den fungerer kun i Norge, men det er planlagt at den skal utvides til å fungere internasjonalt.

Selskapet vant Kristian Ottosen-prisen i 2016.

## Referanser


## Eksterne lenker
*
Surfside Beach (Texas)

**Surfside Beach**, kjent lokalt som **Surfside**, er en by i Brazoria County i Texas i USA, som ligger ved Mexicogolfen nær byen Freeport. Folketallet var på 482 ved folketellingen i 2010.

## Referanser


## Eksterne lenker
* City of Surfside Beach official website
* CityofSurfside.com Vacation Resort Activities, Rentals & Tours
Lake Jackson (Texas)

**Lake Jackson** er en by i Brazoria County i Texas i USA, innen Houston–Sugar Land metropolitan area. Ved folketellingen i 2010 hadde byen  innbyggere.

## Referanser


## Eksterne lenker
* 
*  Innbyggertall 2010–2019 – United States Census Bureau
Henderson (Texas)

**Henderson** er en by i den amerikanske delstaten Texas med et areal på 31,1&nbsp;km² og folkemengde på  innbyggere (2000). Henderson er administrativt sete i Rusk County. Byen er oppkalt etter James Pinckney Henderson.

## Referanser


## Eksterne lenker
*
Gobi Stories

**Gobi Stories AS** er et norsk selskap som er best kjent for appen Gobi. Selskapet ble stiftet som Gobitech den 29. juli 2015 av fem NTNU-studenter. Selskapet har flere kjente investorer, som Gustav Magnar Witzøe, Petter Northug og Johan Odvar Odfjell. Selskapet ledes av Kristoffer Lande.

I 2016 hadde selskapet hovedkontor i Palo Alto i California. Dette ble senere flyttet til Oslo i februar 2017, og har siden da blitt omtalt som Norges første «hacker-house».

Selskapet har hentet inn kapital i flere runder. I siste emisjon hentet selskapet inn 10 millioner kroner fra den norske næringslivslederen Morten Klein.

Siden oppstarten har selskapet vært hyppig nevnt blant annet grunnet populariteten til appen Gobi som var en konkurrent til Snapchat. Med Gobi-appen kunne man sende bilder og videoer i grupper, i motsetning til Snapchat som fokuserte på 1:1-kommunikasjon. Dette ble imidlertid utfordret da Snapchat selv lanserte en gruppefunksjon. Senere har selskapet pivotert, og senest i 2021 ble det meldt om positive utsikter for selskapets video-løsning som gjør det mulig å legge video på nettsider i stående format.

## Referanser
Glattblåhegg

**Glattblåhegg** eller **glattsøtmispel** (*Amelanchier laevis*) er et lite, løvfellende tre eller stor busk i rosefamilien som vokser i østlige Nord-Amerika.

Den blir mellom 2 og 25 m høy og kan ha fra 1 til 20 stammer. Barken er glatt og grå med mørke striper på unge trær, mens eldre trær har grunne furer i barken. Kvistene er rødbrune og glatte, men unge skudd kan være dekket av ullhår. Bladene sitter spredt; de er ovale, fintannede, 48–75 mm lange og 29–42 mm brede. Bladene er alltid glatte, selv når de er unge. Dette skiller glattblåhegg fra de andre artene i blåheggslekta og gjenspeiler seg i både det norske og det vitenskapelige navnet. 

Blomstene sitter 7–11 sammen i en 43–65 mm lang klase. De har fem hvite, linjeformete kronblad som er 13–17 mm lange. Det er 19–21 pollenbærere og som regel 5 grifler. Blomstringen skjer i april–juni. Frukten er en kjernefrukt, som er 8–15 mm i diameter; den er først grønn, så mørkerød og til slutt svart purpurfarget. Den er moden i juni–juli.

Glattblåhegg er ganske lyskrevende og vokser i åpen skog, skogkanter, kratt, åkerkanter og langs veger. Den er utbredt fra Newfoundland, Labrador og Saint-Pierre og Miquelon vestover til Ontario, Minnesota og Iowa og sørover til Georgia og Alabama. Glattblåhegg blir av og til plantet i hager. Den kan dyrkes i Sør-Norge til herdighetssone 4.

Systematikken til blåheggslekta er vanskelig ettersom de morfologiske karakterene er variable, og hybrider er vanlige. *Amelanchier laevis* og tresøtmispel (*Amelanchier arborea*) ble fram til 1941 ofte regnet til *[[Amelanchier canadensis]]*, men det ble da fastslått at de er gyldige arter. De to artene er nært beslektet, og noen botanikere har regnet *A.&nbsp;laevis* som en underart av *A.&nbsp;arborea*. De kan skilles på at glattsøtmispel under blomstringen har rødaktige, glatte blad, mens tresøtmispel har grønne eller hvitgrønne, ullhårete blad.

## Galleri

Pine Swamp (4) (8718598891).jpg|Blomstrende busk
A21-2-Amelanchier laevis (Allegheny Serviceberry).JPG|Bladverk
Amelanchier laevis 5393665.jpg|Frukt
Amelanchier laevis.jpg|Blad og stamme


## Referanser




## Litteratur
* 
* 
* 
* 
* 
* 

## Eksterne lenker
*
San Benito (Texas)

**San Benito** er en by i Cameron County i delstaten Texas. Byområdet dekker 29&nbsp;km². 

## Referanser


## Eksterne lenker
* 
* San Benito i Handbook of Texas
Varde (andre betydninger)

**Varde** kan vise til:

* Varde, steinkonstruksjon
* Vete, ildvarde
* En type sjømerke
* Varde kommune i Danmark
** Varde (Danmark), by 
** Varde Å, elv i Danmark

## Se også
* Varden (peker)
Jadon Sancho

**Jadon Malik Sancho** (født 2000) er en engelsk fotballspiller som spiller for , på lån fra .

## Karriere
### Manchester United
1. juli 2021 ble Borussia Dortmund og Manchester United enige om en overgang for Jadon Sancho. Den 23. juli 2021 skrev han under en kontrakt med Manchester United til 30. juni 2026.
Sancho har senere blitt utlånt til Borussia Dortmund,  og Aston Villa.

### Landslaget
12. oktober 2018 spilte han sin første landskamp for  mot . Han ble den første spilleren født i 2000 til å spille for Englands A-landslag.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Coleman (Texas)

**Coleman** er en by i den amerikanske delstaten Texas med et areal på 16,1&nbsp;km² og en folkemengde på 4.709 innbyggere (2010). Coleman er administrativt sete i Coleman County. Det finnes 22 kirker i Coleman.

Byen har fått sitt navn etter soldaten Robert M. Coleman, som var med på å undertegne den texanske uavhengighetserklæring og kjempe mot meksikanerne i slaget ved San Jacinto.

## Referanser


## Eksterne lenker
* Nettsted
Farmersville (Texas)

**Farmersville** er en by i Collin County i Texas i USA. Folketallet var på 3.301 i 2010.

Farmersville ble grunnlagt i 1849. Den første bosettingen fikk sitt navn av de to pionerene William Pickney Chapman og John Hendrex som begge var landbrukere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Farmersville Independent School District
* Texas State Historical Association
* Farmersville Historical Markers
Gainesville (Texas)

**Gainesville** er en by i den amerikanske delstaten Texas med et areal på 44,1&nbsp;km² og en folkemengde på 16.002 innbyggere (2010). Gainesville er administrativt sete i Cooke County.

Gainesville ble grunnlagt i 1850 og en av gatene, California Street, stammer fra dens tidlige historie. Gatenavnet har med gullrushet i California å gjøre, ettersom veien til California gikk gjennom Gainesville.

## Referanser


## Eksterne lenker
*
U.S. Route 84

**U.S. Route 84** (også kalt **U.S. Highway 84** eller med forkortelsen **US 84**) er en amerikansk landsvei i USA som løper gjennom flere delstater fra Georgia i øst til Colorado i vest.

## Historie
The opprinnelige veien fra 1926, US&nbsp;84, var så vidt innom Georgia på sin vei fra Dothan i Alabama, til nordre del av Okefenokee Swamp.

I 1934 ble US&nbsp;84 forlenget til Grove Hill i Alabama, så sør på US-43 til Wagarville, vest til State Line i Mississippi, nord på US&nbsp;45 til Waynesboro, og så over Mississippi og Louisiana til Farwell i Texas.

State Line ble omgått i 1960-årene med en direkteforbindelse mellom Grove Hill og Waynesboro. Noen kilder gjør gjeldende at stykket mellom Natchez og Wagarville var planlagt som **US&nbsp;86** året før. Alabama Department of Transportations bibliotek i Montgomery har statsutgitte kart og dokumenter fra den gang der strekningen fra US&nbsp;43 til Mississippi rt slik merket. A

Østre endepunkter for US&nbsp;84 og US&nbsp;82 ble byttet om på i 1989 etter at veiene rundt Waycross ble rekonfigurerte.

## Referanser


## Eksterne lenker
*
Farwell (Texas)

**Farwell** er administrativt sete i Parmer County i Texas. Etter 2010 års folketelling hadde Farwell 1&nbsp;363 innbyggere.

Byen har et areal på 2,1&nbsp;km2. Den ligger på Llano Estacado i krysningspunktet mellom U.S. Highway 60 og U.S. Highway 84 sørvest i fylket, nordvest i Texas, ved grensen til New Mexico, tett på Texico i denne delstaten.

## Referanser
U.S. Route 60

**U.S Route 60** (også kalt **U.S. Highway 60** eller med forkortelsen  **US 60**) er en amerikansk landevei i USA som strekker seg i øst-vestlig retning, gjennom flere delstater fra Virginia til Arizona.

Fram til 1925 hadde den tidligere Route 66 nummeret 60. Da denne *highway* fikk nommeret 60, hadde den ytterpunkte i Springfield i delstaten Missouri. Siden 2005 har den endepunkt i Virginia Beach i Virginia.

Fra 1932 til 1966 begynte den i Los Angeles, men startpunktet ble endre da strekningen til Quartzsite i Arizona ble overført til Interstate 10. Avsnittet mellom  Los Angeles og grensen til Arizona ble til California State Route 60.

## Eksterne lenker
*
Linden (Texas)

**Linden** er administrativt sete i Cass County i Texas. Etter 2010 års folketelling hadde Linden 1&nbsp;988 innbyggere.

## Referanser
Robert Lee (Texas)

**Robert Lee** er administrativt sete i Coke County i Texas. Byen har sitt navn etter sørstatsgeneralen Robert E. Lee fra den amerikanske borgerkrig. Etter 2010 års folketelling hadde Robert Lee 1&nbsp;049 innbyggere.

## Referanser
Live at the Brixton Academy

***Live at the Brixton Academy*** er Faith No Mores eneste konsertalbum og ble utgitt i 1991. Albumet ble innspilt 28. april 1990 på en konsert i Brixton Academy i London under *[[The Real Thing]]*-turnéen. Video-opptaket fra konserten ble utgitt på VHS som ***You Fat Bastards: Live at the Brixton Academy*** i august 1990. Sangene «The Grade» og «The Cowboy Song» ble innspilt i studio i forbindelse med albumet *The Real Thing*.

## Sporliste

### ''You Fat Bastards: Live at the Brixton Academy''

## Besetning
### Faith No More
* Mike Bordin – trommer
* Roddy Bottum – keyboard
* Billy Gould – bassgitar
* Jim Martin – gitar
* Mike Patton – vokal

### Produksjon
* Matt Wallace – lydmiks, produsent på «The Grade» og «The Cowboy Song»
* Jessica Barford – produsent
* John Booth – regissør
* Will Shapland – lydtekniker

## Eksterne lenker
*
Ytre Torvfjellvatnet

**Ytre Torvfjellvatnet** (nordsamisk: *Lavdnjejávri*) er en innsjø i Sør-Varanger kommune i Finnmark. Den har et areal på . Innsjøen har utløp mot sørvest via en bekk ned til Reingjerdvannet, og derfra videre til Ropelva og Bøkfjorden.

## Referanser
U.S. Route 62

**U.S Route 62** (også kalt **U.S. Highway 62** eller med forkortelsen  **US 62**) er en amerikansk landevei i USA som strekker seg i nordøst-sørvestnig retning.

Det sørvestlige endepunkt er ved grensen til Mexico, i grensebyen El Paso i Texas, den nordøstlige i Niagara Falls i staten New York tett ved Niagarafossen og grensen til Canada.

I et vestlig delstykke følger U.S. Highway 62 delvis en *[[Ozark Trail]]*-strekning med en historisk bro over Canadian River i Newcastle i Oklahoma.

## Eksterne lenker
*
Taggblåhegg

**Taggblåhegg** (*Amelanchier alnifolia*) er en løvfellende busk i rosefamilien som naturlig vokser i vestlige og sentrale Nord-Amerika.

Den blir mellom 1 og 12 m høy og kan ha fra 1 til 50 stammer. Den sprer seg med rotskudd og danner tette kratt. Bladene er ovale, tannede, 24–47 mm lange og 17–35 mm brede. Under blomstringen er bladene mer eller mindre hårete, men ut på sommeren er de glatte eller sparsomt håret. Artsepitetet *alnifolia* viser til bladene ligner litt på oreblader.

Blomstene sitter 6–11 sammen i en klase. De har fem hvite kronblad som er 9,5–14 mm lange og 3,3–5,5 mm brede. Det er 15–21 pollenbærere og 4–5 grifler. Frukten er en kjernefrukt, som er svart eller purpur og 8–15 mm i diameter. Taggblåhegg vokser langs kanten av elver og vann, i steinete fjellsider, kratt, skog og fuktige vegkanter. 

Det er tre varieteter av arten 
* var. *semiintegrifolia* – stillehavskysten i Alaska, Britisk Columbia, Washington, Oregon og nordlige California
* var. *alnifolia* - innlandsstrøk fra den arktiske tregrensen i Yukon og Nordvestterritoriene sørover til nordlige deler av Great Plains i Nebraska og vestlige Minnesota
* var. *pumila* – høyfjell 2000–3400 moh. i Arizona, California, Colorado, Utah og Wyoming

Taggblåhegg er mye plantet i hager og veganlegg på grunn av blomstringen og vakker høstfarge. Fruktene blir av og til spist, og i Nord-Amerika kalles de *saskatoon berries*, et navn fra cree. Arten er svært nøysom og hardfør. I Norge kan den plantes til herdighetssone 8, altså i hele landet.

Fruktene er ettertraktet av fugler, noe som gjør at arten kan spre seg raskt og langt. I Europa finnes taggblåhegg forvillet i Tyskland, Norge, Russland og Sverige. Når den etablerer seg i naturen, kan den fortrenge stedegne busker, skape busksjikt der de ikke finnes naturlig og forstyrre balansen mellom busker med frukt og fruktetende fugler.

I Fremmedartslista er den vurdert til *svært høy risko* på grunn av stort invasjonspotensial og middels økologisk effekt.

## Galleri

Amelanchier alnifolia leaf (3288776823).jpg|Blad
Amelanchier alnifolia (7399107218).jpg|Blomster
Wild Amelanchier alnifolia fruit.jpg|Frukt
Amelanchier alnifolia autumn.jpg|Høstfarge
Amelanchier alnifolia bark.jpg|Bark


## Referanser




## Eksterne lenker
*
Madvikvatnet

**Madvikvatnet** (nordsamisk: *Suohpajávri*) er en innsjø i Sør-Varanger kommune i Finnmark. Den har et areal på . Innsjøen har utløp mot øst via Skipshamnvatnet til Skipshamna på vestsida av Jarfjorden.

## Referanser
State Of Shock

**«State Of Shock»** er en sang skrevet av Michael Jackson og Randy Hansen som ble spilt inn og gitt ut på dingel med The Jacksons i 1984. Sangen ble også gitt ut på albumet *Victory* senere samme år.

Mick Jagger og Tina Turner sang sangen under Live Aid i 1985.
Ekte Nyheter

***Ekte Nyheter*** er en nettavis lansert i 2010 av Onar Åm. Det er en norskspråklig høyreorientert liberalistisk, og tildels verdikonservativt orientert nettavis. Organisering ellers er usikker, men det er til dels anonyme skribenter som bidrar. 

Antallet lesere per måned er ukjent, men den har rundt  følgere på Facebook.

## Innhold
Det blir ofte presentert en rekke saker som sammenfaller med Generasjon identitet-bevegelsen, som ofte blir kalt en ytre høyre-bevegelse i Europa.

Rundt 2017 gikk nettstedet fra å lenke til videoer med liberteriansk innhold og oppfordringer om å stemme Det liberale folkepartiet til et større innslag av egenprodusert stoff.

## Ideologi og politisk ståsted
I en programerklæring sier gruppen at den står for et liberalistisk synspunkt, og ønsker å ha fokus på norsk kultur og innvandring. Nettstedet ønsker å fremstille seg selv som en alternativ nyhetskilde til «Mainstream media» og som en motpol til det som hevdes å være venstreorientert propaganda i norsk presse. Nettstedet omtales som en del av en vestlig bevegelse med «alternative nyheter». Det formidles i noen grad saker som støtter det politiske partiet Liberalistene.  Ifølge *Filter nyheter* fremmer *Ekte nyheter* høyreradikale synspunkter blant annet i form av artikler om «generasjon identitet». Artikler er dels signert redaksjonen og dels signerte innlegg av blant annet Max Hermansen. Merkelapper som «lyvemedier» er vanlig på ytre høyre. Nettstedet mener mediene produserer venstrevridd propaganda. Nettstedet har uttrykt støtte til Donald Trump, og har kritisk perspektiv på innvandring til Norge. 

### Arrangementet ''Den Nye Politiske Virkeligheten'' i 2017
I 2017 var *Ekte nyheter* og Onar Åm med som arrangør av møtet *Den Nye Politiske Virkeligheten. Hva innebærer Brexit, Trumps seier og at stadig flere mener Islam ikke passer inn i Europa?* på Eldorado i Oslo. Trekkplaster var den høyreorienterte aktivisten Martin Sellner fra Østerrike, noe som skapte sterke reaksjoner, inkl. trusler og hærverk mot arrangørstedet Eldorado Bokhandel fra et miljø rundt Antirasistisk senter. . Flere andre grupper hadde varslet at de ville demonstrere, blant annet Skeiv Ungdom og Anti-Pegida.

## Kanaler
*Ekte Nyheter* bruker de vanlige sosiale mediekanalene som Facebook, Twitter og YouTube. I tillegg har de også en nettside som de presenterer saker på. Podcasten er under navnet Tankekrim. Per 17. september 2018 hadde podcasten 20 følgere.

## Referanser


## Eksterne lenker
* 
*